ריטה כץ

ריטה כץ (נולדה ב-1963) היא אנליסטית טרור, מייסדת שותפה ומנכ"לית של SITE Intelligence Group, ארגון מודיעין פרטי שבסיסו בוושינגטון די.סי. הארגון מתמחה במעקב אחר רשתות טרור גלובליות, במיוחד קבוצות ג'יהדיסטיות, יירוט והפצה של הודעות, סרטונים והתרעות על פיגועי התאבדות. לאורך השנים תרמה כץ להרשעה של טרוריסטים בכירים, כמו גם לסגירת ארגוני צדקה שמימנו פעילות טרור.

 ביוגרפיה 
כץ נולדה בשנת 1963 בבצרה שבדרום עיראק למשפחה יהודית אמידה. ב-1968, לאחר מלחמת ששת הימים וזמן קצר לאחר שמפלגת הבעת' של סדאם חוסיין תפסה את השלטון בעיראק, נעצר אביה באשמת ריגול למען ישראל. רכוש המשפחה הוחרם על ידי המדינה, ושאר בני המשפחה הושמו במעצר בית. שנה אחר כך, לאחר עינויים, הורשע אביה של כץ והוצא להורג בתלייה פומבית בכיכר המרכזית של בגדאד.Glick, Caroline B. "A personal jihad" , Jerusalem Post, page 12B, 25 July 2003 (fee required). Retrieved 23 March 2010.

אמה של כץ הצליחה לחמוק ממעצר הבית ולהימלט עם שלושת ילדיה לאיראן, משם עשו דרכם לישראל. המשפחה התיישבה בבת ים. בישראל שירתה כץ בצבא ההגנה לישראל ולמדה פוליטיקה, היסטוריה ולימודי המזרח התיכון באוניברסיטת תל אביב.

ב-1997 הוצעה לבעלה של כץ מלגת מחקר באנדוקרינולוגיה במכוני הבריאות הלאומיים בארצות הברית (NIH), והם עברו לוושינגטון עם שלושת ילדיהם.Benjamin Wallace-Wells, 'PRIVATE JIHAD: How Rita Katz got into the spying business' , The New Yorker, 29 May 2006.

 קריירה 
בשנת 1998 החלה כץ לעבוד עבור מכון מחקר בשם "פרויקט החקירות", בניהולו של העיתונאי החוקר סטיבן אמרסון . במהלך פרויקט המחקר הראשון שלה, היא חשדה כי קרן ארץ הקודש, ארגון צדקה שמטרתו המוצהרת הייתה סיוע הומניטרי בגדה המערבית ובעזה, היא חברת קש של החמאס. כדי להכיר את פעילות הארגון מקרוב, היא השתתפה באירוע התרמה שלו כשהיא לבושה כאישה מוסלמית.

זמן קצר לאחר מכן, כשהיא שוב מחופשת לאישה מוסלמית, עטויה בבורקה, החלה כץ להשתתף בכנסים אסלאמיים ובגיוסי כספים, לבקר במסגדים ולהשתתף בעצרות פרו-פלסטיניות בארצות הברית כחוקרת סמויה במטרה לחשוף קשרים של קבוצות איסלמיות אמריקאיות לקבוצות טרור זרות.

מכון SITE, שהקימה כץ יחד עם ג'וש דבון ביולי 2002, מומן על ידי סוכנויות פדרליות שונות וקבוצות פרטיות. המכון מנתח מגוון רחב של מקורות מידע זמינים כמו רישומי תאגידים, טפסי מס, דוחות אשראי, קלטות וידאו, פרסומים, אתרי חדשות ואתרי אינטרנט לאיתור פעילות בלתי חוקית.Watt, Holly, and Winnett, Robert. "Spies trawl Friends Reunited for terror whispers" , The Sunday Times, 6 August 2006. Retrieved 23 March 2010. המכון סיפק מידע רב על קבוצות מוסלמיות קיצוניות הפועלות בארצות הברית, והוביל לסגירתם של ארגונים, גירושים וחקירות מתמשכות.Leibel, Aaron."Author Infiltrates Islamic Terror Cells" , Jewish Journal, 28 August 2003. Retrieved 23 March 2010. במסגרת המכון עבדה כץ עם חוקרים פדרליים לחשיפה של ארגוני טרור.Cha, Ariana Eunjung."From a Virtual Shadow, Messages of Terror" , The Washington Post, pg. A01, 2 October 2004. Retrieved 23 March 2010. היא צוטטה בספרו של ריצ'רד קלארק(אנ'), Against All Enemies, כמי שסייעה לספק מידע לממשלה על רשת אל-קאעדה."Consultant gives limited testimony; Katz's court role in Al-Hussayen case mundane" , Spokesman-Review, 16 May 2004,(fee required). Retrieved 23 March 2010. קלארק כתב שהיא וסטיבן אמרסון, סיפקו לבית הלבן באופן קבוע זרם של מידע על פעילות אל-קאעדה בתוך ארצות הברית, שככל הנראה לא הייתה ידועה ל-FBI לפני פיגועי 11 בספטמבר.Sealey, Geraldine."Thursday's must-reads", Salon, 1 April 2004. Accessed 31 January 2010  הם מסרו לקלארק ולצוותו שמות של אתרי אינטרנט רדיקליים אסלאמיים, זהויות של קבוצות חזית טרור אפשריות, ומספרי טלפון וכתובות של חשודים אפשריים בטרור - נתונים שקלארק לא הצליח להשיג ממקורות אחרים.Michael Isikoff and Mark Hosenball."Terror Watch: How Clarke 'Outsourced' Terror Intel; The Former Counterterrorism Chief Tapped A Private Researcher To Develop Intelligence On Al Qaeda. The Disclosure Sheds New Light On White House Frustrations With the FBI" , Newsweek, 31 March 2004. Retrieved 23 March 2010.

במאי 2003 פרסמה כץ ספר בשם צייד הטרור: סיפורה יוצא הדופן של אישה שהסתערבה וחדרה לקבוצות האסלאמיות הרדיקליות הפועלות באמריקה. הספר טוען כי הפונדמנטליזם האסלאמי חודר עמוק לחברה האמריקאית, וסוכנויות הממשל אינן עושות מספיק כדי לעצור את התופעה. המחברת מאשימה את הסוכנויות בהסתרת מידע, בתחרותיות ובחוסר יעילות, וטוענת כי התנהלות זו מסכנת את ביטחון המדינה. כץ הציגה את ספרה בתוכנית 60 דקות של CBS כשהיא מחופשת ותחת השם הבדוי "שרה"Marc Perelman,‘Muslim Charities Sue CBS, Investigator’ , Forward, 13 June 2003., כדי להגן על עצמה ועל משפחתה מפני פעולות נקמה של קבוצות שלדבריה היו קשורות לאל-קאעדה, חמאס, הג'יהאד האסלאמי וחזבאללה.

התחקירים של מכון SITE צוטטו בניו יורק טיימס ובוושינגטון פוסט בערך פעמיים בחודש החל משנת 2006. בינואר 2007, דיווחה רשת אל-ג'זירה כי האגודה הלאומית של נשים אמריקאיות מוסלמיות הגישה תלונה רשמית למחלקת זכויות האזרח של משרד המשפטים האמריקני ולמשרד המנהל של פרקליטי ארצות הברית במשרד המשפטים האמריקאי. על פי התלונה, ארגונים ואנשים יהודיים שונים, כולל כץ סיפקו, במכוון, מידע מטעה ושקרי לרשויות אכיפת החוק בארצות הברית, לתקשורת ולגופים ממשלתיים שונים, כדי ליצור סביבה עוינת כלפי מוסלמים, וכתוצאה מכך שלילה והפרה של חירויות וזכויות אזרח של מוסלמים בארצות הברית."National Association of Muslim American Women files for Department of Justice investigation of Jewish Lobby ," Al Jazeera, January 19, 2007. Retrieved 2010-03-23.

באוקטובר 2007 נחשף כי כץ גילתה וסיפקה לממשל בוש עותק של סרטון של אוסאמה בן לאדן, שטרם פורסם על ידי אל-קאעדה. כץ נתנה גישה לסרטון באמצעות העברה של קישור לדף פרטי באתר של SITE ליועץ הבית הלבן פרד פ. פילדינג וג'ואל בגנאל, סגן עוזרו של הנשיא לביטחון המולדת. למרות שכץ ביקשה שדף האינטרנט ותוכנו יישארו חסויים, תוך שעות הופיע ב-Fox News תמליל המתייחס לאתר. לדבריה, החשיפה המוקדמת סיפקה לאל-קאעדה מידע על פרצת אבטחה, ושיבשה פעולת מעקב ליירוט והעברת מסרים סודיים, סרטונים והתרעות על פיגועי התאבדות מרשת התקשורת של קבוצת הטרור. ממשלת ארצות הברית לא הפריכה את טענותיה.

 ביקורת 
ביולי 2003 תבעו אותה הקרן לחינוך מורשת וקרן סאפא, וחשפו את שמה וזהותה. בשתיים מהתביעות, מושאי התחקירים טענו כי הוכפשו בשידור הטלוויזיה של 60 הדקות. כץ אמרה כי היא הייתה קורבן למסע הכפשות ולניסיונות הפחדה, וכי התובעים לא הצליחו לערער את אמינות המחקר שלה. היא הבהירה כי אינה מתנגדת לאסלאם או למוסלמים, וכי המאבק שלה מכוון באופן בלעדי כנגד פעולות טרור וכנגד התומכים בהן.Schmitt, Richard B."Antiterror expertise goes high-tech; Many consultants young, Web-savvy" , Los Angeles Times, 25 April 2004. Retrieved 23 March 2010.

בתביעה נגדה ב-2005 שהוגשה על ידי ראש המכון הבינלאומי למחשבה אסלאמית, איקבל אונוס, זיכתה השופטת הפדרלית ליאוני ברינקמה את כץ. ב-2009 קיבל בית המשפט הרביעי לערעורים בארצות הברית בקשה לערעור על פסק הדין הקודם. פאנל של שלושה שופטים זיכה את כץ פה אחד וחייב את אונוס לשלם לכץ הוצאות משפט בסך 41,000 דולר.Gerstein, Josh. "Judge Dismisses Suit Questioning Federal Tactics" , The New York Sun, 8 November 2007. O'Dell, Larry, Associated Press."Appeals court says raid on Muslims' Va. home OK" , The Guardian, 7 May 2009. Retrieved 23 March 2010.

 ספרים 

 קישורים חיצוניים 

 "מעקב אחר המחבלים באינטרנט", יאסין מושארבש, דר שפיגל, 29 באוגוסט 2008


 הערות שוליים 

קטגוריה:פעילים ציונים
קטגוריה:בת ים: אישים
קטגוריה:מהגרים מישראל לארצות הברית
קטגוריה:ישראליות ילידות עיראק
קטגוריה:ישראלים ילידי עיראק
קטגוריה:יהודים עיראקים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1963
קטגוריה:ישראלים שנולדו ב-1963